Publication: Magyar Közlöny
Issue: MK-2002-10 (Year: 2002, Number: 10)
Era: 1990-2004
Section: 2.1. Az egyik indítványozó kifejtette, hogy az Alkotmány 7. § (2) bekezdése szerint a jogalkotás rendjét törvény szabályozza, a jogalkotásról szóló 1987. évi XI. törvény pedig — a 2. § a) és 3. § a) pontjaiban — úgy rendelkezik, hogy az állam szervezetére és mûködésére vonatkozó alapvetõ rendelkezéseket, az Alkotmányban felsorolt
Paragraph Index: 678

2.1. Az egyik indítványozó kifejtette, hogy az Alkotmány 7. § (2) bekezdése szerint a jogalkotás rendjét törvény szabályozza, a jogalkotásról szóló 1987. évi XI. törvény pedig — a 2. § a) és 3. § a) pontjaiban — úgy rendelkezik, hogy az állam szervezetére és mûködésére vonatkozó alapvetõ rendelkezéseket, az Alkotmányban felsorolt állami szervek mûködését törvényben kell szabályozni. Véleménye, hogy az alkotmányos szervekre vonatkozó törvényi szabályozási igény magában foglalja az Abtv. 29. §-a szerinti ügyrendi törvényt is. Az indítványozó kérelmében megjelölte az Abtv. 18. § (2) bekezdését, amely szerint az Alkotmánybíróság Hivatalának szervezetére és mûködésére vonatkozó szabályokat az Alkotmánybíróság ügyrendjének kell megállapítani. Álláspontja, hogy az Alkotmánybíróság Hivatalára vonatkozó törvényi szabályozás hiánya is alátámasztja a mulasztásban megnyilvánuló alkotmányellenesség fennálltát. Az indítványozó úgy véli, hogy az alkotmánysértõ mulasztás nemcsak az Országgyûlés, hanem — az Abtv. 29. §-a szerint javaslattételi jog elmulasztása miatt — az Alkotmánybíróság tekintetében is megállapítható. Az indítványozó kérte „az Országgyûlés és az Alkotmánybíróság felhívását határidõ megjelöléssel feladatának teljesítésére.” 2.2. Egy további indítványozó az Abtv. 29. §-a szerinti ügyrendi törvény megalkotásának hiánya miatt mulasztásban megnyilvánuló alkotmányellenesség megállapítását azért kezdeményezte, mert — álláspontja szerint — a szabályozatlanság miatt az Alkotmány 2. § (1) bekezdése,

Source: https://magyarkozlony.hu/hivatalos-lapok/1f6d08fab5a2a997be14961954a4d0c7bbd2cb1d/dokumentumok/f0a36ce0acfe43376f951b1c08570cb650896f78/letoltes